EkBass/fiwiki-20250220-pages-articles huggingface dataset:
Lauri Laakso (professori)

Lauri Heikki Tapani Laakso (s. 11. joulukuuta 1947 Tampere) on suomalainen liikuntatieteilijä ja liikuntapedagogiikan professori emeritus. ==Henkilöhistoria== Laakso syntyi toimistopäällikkö Arvi Laakson ja kanslisti Eila Peltolan perheeseen. Hän tuli ylioppilaaksi Tampereen yhteislyseosta 1966 ja valmistui Jyväskylän yliopistosta liikuntatieteiden kandidaatiksi 1970 ja lisensiaatiksi 1974 ja väitteli siellä liikuntatieteiden tohtoriksi 1982. Hän oli Liikunnan ja kansanterveyden edistämissäätiön tutkimuslaitoksen tutkija 1971 ja 1976 ja Jyväskylän yliopistossa liikuntakasvatuksen assistentti 1974–1984 ja vs. yliassiassistentti ja vs. apulaisprofessori useaan eri otteeseen, liikuntadidaktiikan apulaisprofessori 1985 ja liikuntapedagogiikan vs. apulaisprofessori ja professori 1985–1999 ja sitten vakinainen professori eläköitymiseensä saakka. Hänellä on ollut myös useita asiantuntija- ja luottamustehtäviä. (ei-vapaa) ==Julkaisuja== * Jyväskyläläisten nuorten aikuisten liikuntaharrastukset, Jyväskylä: Liikunnan ja kansanterveyden edistämissäätiön tutkimuslaitos, 1976 * Lapsuudenkotia, koulutusta, nuoruuden toveripiiriä ja aikaisempia liikuntaharrastuksia kuvaavien ominaisuuksien yhteydestä aikuisiän liikuntaharrastukseen, Jyväskylä: Jyväskylän yliopisto, 1974 (lisensiaatintyö) * Lapsuuden ja nuoruuden kasvuympäristö aikuisiän liikuntaharrastusten selittäjänä: retrospektiivinen tutkimus, Jyväskylä: Jyväskylän yliopisto, 1981 (väitöskirja) * Näin suomalaiset liikkuvat, Helsinki: Valtion painatuskeskus, 1986, toim. Pauli Vuolle, Risto Telama, Lauri Laakso * Liikunnan opetusprosessin A, B ja C, Jyväskylä: Jyväskylän yliopisto, Pirkko Numminen, Lauri Laakso * Fyysisen aktiivisuuden suositus kouluikäisille 7-18-vuotiaille, Helsinki: Opetusministeriö: Nuori Suomi ry, 2008, toim. Timo Ahonen, Lasse Kannas, Lauri Laakso, ym. * Talviteräsmies: muistikuvia emeritusprofessori Lauri Laakson elämästä, Kouvola: Kustannus Aarni Oy, 2022 == Lähteet == Luokka:Suomalaiset liikuntatieteilijät Luokka:Suomalaiset professorit Luokka:Jyväskylän yliopiston professorit Luokka: Suomalaiset tietokirjailijat Luokka:Vuonna 1947 syntyneet Luokka:Elävät henkilöt
Tadžikistanin painanne

Tadžikistanin painanne on Hisor–Alain, Pamirin ja Hindukušin vuoristoalueiden välissä sijaitseva tektoninen painanne eli depressio, joka käsittää Tadžikistanin lounaisosan sekä lähialueet Uzbekistanissa ja Afganistanissa. Painanteelle ovat ominaisia koillis–lounaissuuntaiset vuorijonot ja harjanteet, jotka laskeutuvat vähitellen Pandžin ja Amudarjan jokilaaksoihin. Niiden keskikorkeus on 500–2 300 metriä merenpinnasta (koillisessa 2 500–4 000 metriä). Vuoristojen välissä on lössilaaksoja, joiden korkeus on 300–400:sta 1 200:aan metriä. Pohjoisessa ja idässä painaumaa erottavat tektoniset siirrokset, jotka jatkavat kohoamistaan. Alue on hyvin altis maanjäristyksille. Tadžikistanin painanteen laaksot ovat tärkeää maatalousaluetta. Niissä virtaavista joista suurimmat ovat Vaxš ja Kofarnihon. Alueen hyötykaivannaisia ovat öljy, maakaasu, kivihiili, ruokasuola ja rakennusaineet. Tadžikistanin painanteen, Hisor–Alain ja Pamirin katsotaan muodostavan laajemman Pamir–Alain vuoristoalueen. ==Lähteet== Luokka:Afganistanin maantiede Luokka:Tadžikistanin maantiede Luokka:Uzbekistanin maantiede
Stenfors

Stenfors voi tarkoittaa seuraavia: * Stenfors, suomalainen yhtye * Stenfors, sukunimenä: ** Alfred Wilhelm Stenfors (1866–1952), suomalainen arkkitehti ja Yleisten rakennusten ylihallituksen ylijohtaja ** Gunnar Stenfors (1903–1955), suomalainen alppihiihtäjä ** Jan Stenfors (s. 1963), suomalainen proviisori, farmakologi ja muusikko, Stenfors-yhtyeen jäsen ** Lauri Stenfors (s. 1990), suomalainen salibandyn pelaaja ja maailmanmestari ** Reitto Stenfors, Fredrik Aalto (1854–1917), suomalainen kirjailija.
Ally Wollaston

Ally Wollaston (s. 4. tammikuuta 2001 Auckland) on uusiseelantilainen rata- ja maantiepyöräilijä. Hän on ratapyöräilyn kaksinkertainen maailmanmestari ja olympiamitalisti. Maantiepyöräilyn ammattilaisuransa hän aloitti NXTG Racing / AG Insurance - Soudal Team -joukkueessa, jota edusti elokuusta 2021 vuoden 2024 loppuun. Kaudesta 2025 lähtien hän on kilpaillut FDJ-Suez-tallissa. Wollaston saavutti Pariisin olympialaisissa 2024 hopeaa joukkuetakaa-ajossa ja pronssia ratapyöräilyn "moniottelussa", omniumissa. Hän voitti omniumin ja pudotusajon maailmanmestaruuden Ballerupissa 2024 ja sai samoissa kilpailuissa pronssia linja-ajossa (eli "scratchissä"). Joukkuetakaa-ajossa hän saavutti MM-hopeaa 2023. Maantiepyöräilyssä hän voitti UCI Women's World Tourin kuuluneen Cadel Evans Great Ocean Road Racen 2025. == Saavutuksia == Lähteet: First Cycling, CycleBase, Pro Cycling Stats === Ratapyöräily === ;2018 :Nuorten MM-kilpailut ::Joukkuetakaa-ajossa hopeaa ;2019 :Nuorten MM-kilpailut ::Takaa-ajossa kultaa, joukkuetakaa-ajossa hopeaa :Maailmancup ::Hongkong, joukkuetakaa-ajossa voitto ;2021 :MM-kilpailut ::Pariajossa yhdeksäs, omniumissa kymmenes ;2022 :MM-kilpailut ::Pariajossa kahdeksas, pudotusajossa kymmenes :Oseanian-mestaruuskilpailut ::Linja-ajossa, omniumissa, pariajossa ja joukkuetakaa-ajossa kultaa :UCI Track Cycling Nations Cup ::Glasgow, pudotusajossa kolmas ;2023 :MM-kilpailut ::Joukkuetakaa-ajossa hopeaa, omniumissa kuudes, pariajossa seitsemäs :UCI Track Cycling Nations Cup ::Jakarta, pudotusajossa, omniumissa ja joukkuetakaa-ajossa voitto¨ ::Kairo, omniumissa voitto, joukkuetakaa-ajossa toinen, pariajossa kolmas ;2024 :Olympialaiset ::Joukkuetakaa-ajossa hopeaa, omniumissa pronssia :MM-kilpailut ::Pudotusajossa ja omniumissa kultaa, linja-ajossa pronssia, pisteajossa neljäs :Oseanian-mestaruuskilpailut ::Linja-ajossa, pisteajossa, pudotusajossa, omniumissa ja joukkuetakaa-ajossa kultaa, pariajossa hopeaa :UCI Track Cycling Nations Cup ::Adelaide, pudotusajossa, omniumissa ja joukkuetakaa-ajossa voitto === Maantiepyöräily === ;2018 :Maantieajon nuorten Uuden-Seelannin-mestaruus ;2019 :Maantieajon nuorten Uuden-Seelannin-mestaruus ;2022 :Grand Prix du Morbihan, voitto :Lotto Belgium Tour, pistekilpailun ja 1. etapin voitto ;2023 :Maantieajon ja kriterium-ajon Uuden-Seelannin- mestaruus, aika-ajon alle 23-v. Uuden-Seelannin-mestaruus :Festivaal Elsy Jacobs, kokonais- ja pistekilpailun, nuorten kilpailun ja 2. etapin voitto :Giro Donne, 9. etapilla kolmas ;2024 :Tour Down Under, 1. etapin voitto :Katalonian ympäriajo, pistekilpailun, 1. ja 3. etapin voitto ;2025 :Surf Coast Classic, voitto :Cadel Evans Great Ocean Road Race, voitto == Lähteet == Luokka:Uusiseelantilaiset ratapyöräilijät Luokka:Uusiseelantilaiset maantiepyöräilijät Luokka:Uusiseelantilaiset olympiamitalistit Luokka:Vuonna 2001 syntyneet Luokka:Elävät henkilöt
Luettelo Venäjän ja Yhdysvaltain välisistä huippukokouksista

Venäjän ja Yhdysvaltojen välisiä huippukokouksia on pidetty vuodesta 1991. == Luettelo== Päivämäärä Kaupunki Valtio Yhdysvaltain presidentti Venäjän presidentti tai Venäjän pääministeri 31\. tammikuuta – 1. helmikuuta 1992 New York ja Camp David George H. W. Bush Boris Jeltsin 16.–17. kesäkuuta 1992 Washington, D.C. 8\. heinäkuuta 1992 München 2\. tammikuuta 3. 1993 Moskova Bill Clinton 3.–4. huhtikuuta 1993 Vancouver 9.–10. heinäkuuta 1993 Tokio 12.–15. tammikuuta 1994 Moskova 10\. heinäkuuta 1994 Napoli 27.–28. syyskuuta 1994 Washington, D.C. 5\. joulukuuta 1994 Budapest 9.–10. toukokuuta 1995 Moskova 17\. kesäkuuta 1995 Halifax, Nova Scotia 23\. lokakuuta 1995 Hyde Park, New York 13\. maaliskuuta 1996 Sharm el-Sheikh 20.–21. huhtikuuta 1996 Moskova 21\. maaliskuuta 1997 Helsinki 27\. toukokuuta 1997 Pariisi 20.–21. kesäkuuta 1997 Denver 15.–17. toukokuuta 1998 Birmingham 1.–2. syyskuuta 1998 Moskova 19.–20. kesäkuuta 1999 Köln 12\. syyskuuta 1999 Auckland 2\. marraskuuta 1999 Oslo 18\. marraskuuta 1999 Istanbul 3.–5.6.2000 Moskova Vladimir Putin 16\. kesäkuuta 2001 Ljubljana George W. Bush 24\. toukokuuta 2002 Moskova 24\. helmikuuta 2005 Bratislava 8\. huhtikuuta 2010 Praha Barack Obama Dmitri Medvedev 16\. heinäkuuta 2018 Helsinki Donald Trump Vladimir Putin 16\. kesäkuuta 2021 Geneve Joe Biden == Katso myös == * Luettelo Neuvostoliiton ja Yhdysvaltain välisistä huippukokouksista 1943–1991. ==Lähteet== Luokka:Kansainvälinen politiikka Luokka:Venäjän ja Yhdysvaltain suhteet Luokka:Huippukokoukset
William T. Vollmann

William Tanner Vollmann (s. 28. heinäkuuta 1959) on yhdysvaltalainen kirjailija, journalisti, sotakirjeenvaihtaja ja esseisti. Hän voitti vuoden 2005 National Book Award-palkinnon proosakategoriassa teoksellaan Europe Central. Vollmanin kirjoitustyyliä on verrattu Jonathan Franzeniin, Richard Powersiin ja David Foster Wallaceen. == Elämä == Vollman syntyi Los Angelesissa, Yhdysvalloissa. Hän kävi peruskoulun Bloomingtonissa, Indianassa. Hän on asunut myös New Hampshiressä, New Yorkissa ja San Fransiscon lahden alueella. Hänen isänsä oli Thomas E. Vollman, liiketalouden professori Indianan yliopistossa. Ollessaan yhdeksänvuotias, Vollmanin kuusivuotias sisko hukkui ollessaan Vollmanin valvonnassa. Vollman koki olleensa syyllinen siskonsa kuolemaanInterview: "William T. Vollman", KCRW, April 11, 2004, ja tapahtumalla on ollut merkittävä vaikutus hänen kirjallisuuteensa. Vollman opiskeli Deep Springsin lukiossa ja suoriti kandidaatintutkinnon vertailevassa kirjallisuustieteessä Cornellin yliopistossa. Valmistumisensa jälkeen Vollman kirjautui Berkeleyn yliopistoon vertailevan kirjallisuustieteen tohtoriohjelmaanWilliam T. Vollmann, The Art of Fiction No. 163, The Paris Review, 2000. Vollman asuu Sacramentossa, Californiassa vaimonsa kanssa. Vuonna 2022 Vollmanin tytär Lisa kuoli alkoholismista johtuviin komplikaatioihin. Vollmanilla on ollut värikäs elämä. Häntä on mm. epäilty yhdysvaltalaiseksi kirjepommittaja Unabomberiksi, mikä johtui FBI:n tulkinnasta, että Vollmanin teoksen Fathers and Crows alkukirjaimilla "FC" olisi jotain tekemistä Unabomberin (Theodore Kaczynski) pommeihin kirjoittamista kirjaimista "FC". == Palkinnot == * Strauss Living Award from the American Academy of Arts and Letters (2007) * National Book Award for Fiction teoksesta Europe Central (2005) * Whiting Award (1988) == Julkaisut == === Romaanit === * You Bright and Risen Angels (1987) * Europe Central (2005) === Seven Dreams-sarja === * The Ice-Shirt (1990) (Osa 1) * Fathers and Crows (1992) (Osa 2) * Argall: The True Story of Pocahontas and Captain John Smith (2001) (Osa 3) * The Dying Grass (2015) (Osa 5) * The Rifles (1994) (Osa 6) === The "Prostitution Trilogy" === * Whores for Gloria (1991) * Butterfly Stories: A Novel (1993) * The Royal Family (2000) === Novellikokoelmat === * The Rainbow Stories (1989) * 13 stories and 13 epitaphs (1991) * The Atlas (1996) * Last Stories and Other Stories (2014) * The Lucky Star (2020) == Lähteet == Luokka:Elävät henkilöt Luokka:Yhdysvaltalaiset kirjailijat Luokka:Vuonna 1959 syntyneet
Justas Stasevskij

Justas Stasevskij (s. 1989 Tallinna) on suomalainen toimittaja ja pianisti. Hän aloitti työskentelyn Yleisradion ulkomaantoimituksessa vuonna 2023. Vuodesta 2024 lähtien Stasevskij on toiminut Ylen toimittajana Puolassa ja Ukrainassa. == Ura == Stasevskij on valmistunut musiikin maisteriksi sekä Sibelius-Akatemiasta että Wienin taidekorkeakoulusta. == Yksityiselämä == Stasevskijn sisar Dalia Stasevska, on kansainvälisesti tunnettu kapellimestari, ja hänen veljensä, Lukas Stasevskij, on sellisti ja elokuvaohjaaja. == Lähteet == Luokka:Vuonna 1989 syntyneet Luokka:Elävät henkilöt Luokka:Suomalaiset toimittajat Luokka:Suomalaiset pianistit
Kulttuurimonumentti (Tšekki)

Kulttuurimonumentti () on yksi Tšekin tasavallan suojelutasoista. Kulttuurimonumentti voi olla joko yksittäinen kiinteistö, irtain tai usean sellaisen muodostama kokoelma, joka on historiallisesti merkittävä tai liittyy historiallisesti merkittävään henkilöön. Kulttuurimonumentiksi julistamisen on tarkoitus on suojella Tšekin kulttuuriperintöä. == Kohteet == Tšekin kulttuuriministeriö voi julistaa yksittäisen kiinteistön, irtaimen tai usean sellaisen muodostaman kokoelman kulttuurimonumentiksi. Valinnan kohteen täytyy olla historiallisesti merkittävä todistus esimerkiksi yhteiskunnallisesta kehityksestä ja elämäntavasta, tai sillä pitää olla suora yhteys historiallisesti merkittävään henkilöön. Monumentti voi olla esimerkiksi maalaus, linna, merkittävän henkilön irtaimisto tai maisemaperintöalue. Tšekissä on yhteensä yli 80 000 numeroitua kulttuurimonumenttia, mutta koska yksi kohde voi sisältää useita yksittäisä esineitä, on kohteiden todellinen lukumäärä huomattavasti korkeampi. Esimerkiksi Prahan linnan kalusteet muodostavat yli 13 000 esineen kultturimonumentin. Luetteloa kulttuurimonumenteista ylläpitää Tšekin kansallismonumenttivirasto. === Statuksen poisto === Kulttuurimonumentin status voidaan poistaa kohteelta vain painavan syyn johdosta. Esimerkiksi jos monumentin tila on niin heikko, että sitä ei voi korjauttaa ilman, että sen kulttuurillisesti arvokas osa säilyisi. Monumentin ylläpidon laiminlyöminen ei ole hyväksyttävä syy. == Monumentin omistaminen == Kulttuurimonumentin omistaminen tuo rajoitteita sille, mitä omistaja saa omaisuudelleen tehdä. Monumentin ylläpidosta, korjaamisesta sekä suojelusta vastaa sen omistaja yksin omalla kustannuksellaan. Monumenttia voi käyttää vain tavalla, joka vastaa sen kulttuurista ja poliittista merkitystä. Jos monumentin omista aikoo myydä kohteensa, on hänellä velvollisuus tarjota sitä ensin Tšekin kulttuuriministeriölle ostettavaksi. Poikkeuksena tästä on myynti omistajan lähisukulaisille, tai monumentin toisille omistajille. Huolto-, remontointi- tai restaurointitapauksissa monumentin omistajan täytyy hakea sitovaa lausuntoa asiasta vastaavalta virkamieheltä. == Katso myös == * Unescon maailmanperintökohteet Tšekissä == Lähteet == == Aiheesta muualla== *Kulttuurimonumenttiluettelo Tšekin kansallismonumenttiviraston sivuilla Luokka:Tšekkiläinen kulttuuri Luokka:Nähtävyydet Luokka:Kulttuuriperintörekisterit
Karmana

Karmana on kaupunki ja Karmanan piirin hallinnollinen keskus Navoiyn alueella Uzbekistanissa. Se sijaitsee Zarafšonjoen varrella Navoiyn kaupungin pohjoispuolella. Kaupungissa oli 20 800 asukasta vuonna 2004. Karmana on yksi Zarafšonin laakson ja Buharan keidasalueen historiallisista keskuksista. 1700-luvulta lähtien se toimi Buharan emiirikunnan vallanperijöiden asuinpaikkana. Neuvostoaikana Karmanasta tuli piirikeskus ja vuonna 1969 kaupunkimainen taajama. Se liitettiin Navoyin kaupunkiin vuonna 1999, mutta erotettiin jälleen piirikeskukseksi vuonna 2003. Kaupunki on maatalousalueen keskus, jossa on tekstiili- ja elintarviketeollisuutta. Historiallisia kohteita ovat Mir Said Bahromin mausoleumi 1000-luvulta ja Qosim Shayxin mausoleumi 1500-luvulta. Kauempana sijaitsevat Rabotin Malikin karavaaniseralji ja vesisäiliö. ==Lähteet== Luokka:Navoiyn alue Luokka:Uzbekistanin kaupungit
Pisara runoilijaa

Pisara runoilijaa () on yhdysvaltalaisen Eugene O’Neillin vuosien 1935–1942 välillä kirjoittama nelinäytöksinen näytelmä, joka sai kantaesityksensä Kuninkaallisessa draamateatterissa Tukholmassa vuonna 1957. == Juoni == Pisara runoilijaa sijoittuu Bostonin lähellä sijaitsevaan kapakkaan 27. heinäkuuta vuonna 1828. Kapakan omistaja Cornelius ”Con” Melody on ylpeä irlantilaisen kartanon kasvatti ja entinen englantilaisarmeijan majuri. Conin talonpoikaisvaimo Nora rakastaa miestään tämän halveksunnasta huolimatta. Häntä uhmaa suorasukaisesti kuitenkin hänen tyttärensä Sara, joka aikoo paeta nykyistä elämäänsä pääsemällä rikkaisiin naimisiin. Tilanne kärjistyy, kun isän ja tyttären välillä syntyy yhteenotto. === Henkilöhahmot === Näytelmän henkilöhahmoista kolme on naisia ja seitsemän miehiä. Henkilöhahmot ovat: * Cornelius ”Con” Melody, kapakan omistaja * Nora Melody, Corneliuksen vaimo * Sara Melody, Corneliuksen ja Noran tytär * Mickey Maloy, kapakoitsija * Jamie Cregan, Corneliuksen serkku ja sotakaveri * Dan Roche, kapakan kanta-asiakas * Paddy O’Dowd, kapakan kanta-asiakas * Patch Riley, kapakan kanta-asiakas * Deborah Harford * Nicholas Gadsby, Harfordin asianajaja == Teemat == Pisara runoilijaa tarkastelee ylpeyttä ja identiteettiä maahanmuuttajan näkökulmasta. Näytelmän teemoihin lukeutuvat lisäksi yhteiskuntaluokkien väliset jännitteet ja sukupolvien välinen konflikti eli vanhanaikaisen arvomaailman ja uudenaikaisen kunnianhimon välinen yhteentörmäys. == Esityshistoriaa == Pisara runoilijaa on tuotettu Broadwaylla New Yorkissa neljä kertaa. Näytelmä sai Broadwayn kantaesityksensä Helen Hayes Theatressa 2. lokakuuta 1958, ja sitä esitettiin seuraavan vuoden kesäkuuhun asti. Myöhemmin näytelmää on esitetty vuosina 1967, 1977–1978 ja 2005–2006. Näytelmän Broadway-tuotannot ovat saaneet yhteensä viisi Tony-ehdokkuutta esimerkiksi kategoriassa paras näytelmä vuonna 1959. New Yorkissa näytelmää on esitetty lisäksi Off- Broadwaylla vuonna 2022. Lontoossa näytelmää on esitetty Young Vic -teatterissa vuonna 1988. Myöhemmin samana vuonna se siirtyi esitettäväksi West Endillä Comedy Theatressa ja sai kolme Olivier-ehdokkuutta. === Suomessa === Kirsti Porras suomensi näytelmän vuonna 1961. Näytelmän Suomen kantaesitys oli Kansallisteatterissa 26. huhtikuuta 1961. Myöhemmin näytelmää on esitetty Joensuun kaupunginteatterissa vuonna 1978. == Jatko-osa == Pisara runoilijaa sai jatko-osan Kaikki maailman rikkaus (More Stately Mansions), jonka O’Neill kirjoitti vuonna 1939. Näytelmä sai kantaesityksensä Kuninkaallisessa draamateatterissa Tukholmassa vuonna 1962. Sen Suomen kantaesitys oli Kansallisteatterissa vuonna 1975. == Sovitus == Kirk Browning ja Stephen Porter ohjasivat näytelmän pohjalta yhdysvaltalaisen televisioelokuvan A Touch of the Poet, joka ensiesitettiin vuonna 1974. Draamaelokuvassa näyttelevät muun muassa Nancy Marchand ja Fritz Weaver. == Lähteet == == Kirjallisuutta == * == Aiheesta muualla == * Pisara runoilijaa Concord Theatricalsin sivustolla Luokka:77.1 Teatteritaide Luokka:Yhdysvaltalaiset näytelmät
Perkow-reaktio

Perkow-reaktio on kemiallinen reaktio, jossa α-halokarbonyyliyhdiste reagoi fosfiittiesterin kanssa enolifosfaatiksi eli vinyylifosfaatiksi. Reaktion raportoi ensimmäisen kerran Werner Perkow ryhmineen vuonna 1952. ==Reagenssit ja mekanismi== Perkow-reaktio tapahtuu α-haloaldehydeille, -ketoneille tai -estereille, joista aldehydit ovat reaktiivisimmat. Halogeeni on tavanomaisimmin kloori, bromi tai jodi. Perkow-reaktion kanssa kilpailevana reaktiona on Michaelis–Arbuzov-reaktio, jonka tapahtumista voidaan vähentää käyttämällä α-kloorikarbonyyliyhdisteitä lähtöaineina. Perkow-reaktion mekanismin ensimmäisessä vaiheessa nukleofiilinen fosfiittiesteri reagoi additioreaktiolla karbonyyliryhmän kanssa. Muodostuva kahtaisioni toisiintuu ja samalla halogeni-ioni irtoaa lähtevänä ryhmänä. Tässä muodostuu enolifosfoniumsuola ja halogenidi-ioni reagoi jonkin enolifosfoniumsuolan alkoksiryhmän kanssa nukelofiilisella substituutiolla johtaen fosfaattiesteriin. : Perkow-reaktiota käytetään erityisesti hyönteismyrkkyinä käytettävien organofosfaattien valmistukseen.Jürgen Svara, Norbert Weferling, Thomas Hofmann: "Phosphorus Compounds, Organic", teoksessa Ullmann's Encyclopedia of Industrial Chemistry, John Wiley & Sons, New York, 2006. ==Lähteet== Luokka:Orgaaniset reaktiot
Hannibal-LaGrangen yliopisto

Hannibal-LaGrangen yliopisto (, lyh. HLGU) on Yhdysvaltain Missourissa sijaitseva yksityinen yliopisto. Yliopisto on perustettu vuonna 1858 ja se sijaitsee Hannibalin kaupungissa. Yliopisto on taustaltaan kristillinen, ja se toimii etelän baptistien työyhteydessä. == Lähteet == == Aiheesta muualla == * Yliopiston verkkosivusto Luokka:Missourin yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Missourin baptistinen yliopisto

Missourin baptistinen yliopisto (, lyh. MBU) on Yhdysvaltain Missourissa sijaitseva yksityinen yliopisto. Yliopisto on perustettu vuonna 1964, ja se sijaitsee St. Louisin kaupungissa. Yliopisto on taustaltaan kristillinen, ja se toimii etelän baptistien työyhteydessä. == Lähteet == == Aiheesta muualla == * Yliopiston verkkosivusto Luokka:Missourin yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Campbellsvillen yliopisto

Campbellsvillen yliopisto (, lyh. CU) on Yhdysvaltain Kentuckyssa sijaitseva yksityinen yliopisto. Yliopisto on perustettu vuonna 1906, ja se sijaitsee Campbellsvillen kaupungissa. Yliopisto on taustaltaan kristillinen, ja se toimii baptistisen liikkeen työyhteydessä. == Lähteet == == Aiheesta muualla == * Yliopiston verkkosivusto Luokka:Kentuckyn yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Bethel-yliopisto (Minnesota)

Bethel-yliopisto (Minnesota) (, lyh. BU) on Yhdysvaltain Minnesotassa sijaitseva yksityinen yliopisto. Yliopisto on perustettu vuonna 1871, ja se sijaitsee Saint Paulin kaupungissa. Yliopisto on taustaltaan kristillinen, ja se toimii baptistisen Converge-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Minnesotan yliopistot ja korkeakoulut Luokka:Saint Paul Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Shaker Heights

Shaker Heights on kaupunki Ohiossa Yhdysvalloissa. Se kuuluu Clevelandin suurkaupunkialueeseen. Van Sweringenin veljekset perustivat sen 1900-luvun alussa puutarhakaupungiksi. Shaker Heightsin asukasluku oli vuonna 2023 noin 28 500\. == Maantiede == Shaker Heights sijaitsee Ohion koillisosassa noin 13 kilometriä Clevelandista itään. Maanteitse etäisyys on noin 14 kilometriä. Kaupunki on jaettu yhdeksään osa-alueeseen: Boulevard, Fernway, Lomond, Ludlow, Malvern, Mercer, Moreland, Onaway ja Sussex. == Historia == Shaker Heights erotettiin Cleveland Heightsin yhteisöstä vuonna 1911. Veljekset Oris Paxton Van Sweringen ja Mantis James Van Sweringen olivat muutamaa vuotta aiemmin päättäneet rakentaa alueelle puutarhakaupungin. 1920-luvulle tultaessa Shaker Heights oli rakennettu tiukkojen arkkitehtonisten normien mukaisesti Van Sweringenien tarkassa ohjauksessa. Vuonna 1920 sen asukasluku oli noin 1 700 ja vuonna 1931 lähes 18 000\. Niinikään 1931 Shaker Heights sai kaupungin statuksen. Vuonna 1963 se oli koko valtakunnan vauraimpia kaupunkeja ja sen on onnistunut säilyttää maineensa mallikaupunkina usealla elämänalalla. Monien sisempien esikaupunkien tavoin myös Shaker Heightsin asukasluku kääntyi laskuun 1970-luvulla: vuonna 1970 asukkaita oli noin 36 000 ja 50 vuotta myöhemmin noin 27 500\. Van Sweringenit olivat aikanaan asettaneet rajat Shaker Heightsin väestön koostumukselle: sen piti olla enimmäkseen valkoihoista. Kun rajoituksia alettiin purkaa 1970-luvulla kaupungin onnistui välttää valkoisen väestön poismuutto. Shaker Heightsissa sijaitsee Cuyahogan piirikunnan vanhin rakennus, vuonna 1817 valmistunut Moses Warren House. == Liikenne == Shaker Heights sijaitsee kahden pikaraitiotien varrella: Blue Line ja Green Line. Ne ovat osa seudullista Greater Cleveland Regional Transit Authority -linjaa. == Lähteet == == Aiheesta muualla == *Shaker Heights, Ohio, USA — Sunrise, Sunset, and Daylength Luokka:Cuyahogan piirikunta Luokka:Ohion kaupungit
Paxton & Whitfield

Paxton & Whitfield on brittiläinen juustokauppa. Alkuperäinen Paxton & Whitfield avattiin Lontoossa Jermyn Streetillä vuonna 1797. Se on toiminut esimerkiksi maan hallitsijoiden juustojen hovihankkijana. Paxton & Whitfield on Yhdistyneen kuningaskunnan vanhin juustokauppa. Se avattiin Lontoon Jermyn Streetin kauppakadulla vuonna 1797. Kaupan perusti Sam Cullen, joka oli aikaisemmin myynyt juustoa Aldwychin torilla. Cullen oli lopulta vaurastunut riittävästi, jotta hänellä oli varaa vakinaisempaan liiketilaan Jermyn Streetillä. Hän otti myös kaksi liikekumppania nimiltään Harry Paxton ja Charles Whitfield, joiden nimet ovat säilyneet kaupan nimessä nykypäivään. Uusi juustokauppa oli lähellä varakkaita asiakkaita ja sen myynti kasvoi. 1800-luvun puolivälissä siitä tuli kuningatar Viktorian hovihankkija. Kauppa alkoi ajautua vaikeuksiin 1800-luvun loppupuolella. Britanniassa paikalliset artisaanijuustot kärsivät juustojen alkavasta teollisesta tuotannosta. Samalla vauraan väestönosan mielenkiinto juustojen saralla alkoi kohdistua enimmäkseen ulkomaalaisiin eurooppalaisiin juustoihin. 1900-luvulla vaikeuksia aiheutti myös maailmansotien aikainen säännöstely. Tilanne parani jälleen toisen maailmansodan jälkeen. Kauppa alkoi tehdä uusia siteitä paikallisiin artisaanijuustojen valmistajiin, sekä tuoda juustoja ulkomailta. Juustoja myydään nykyisin myös tukkukauppana ravintoloihin, sekä internetin kautta kuluttajille. Paxton & Whitfield on Charles III:n hovihankkija. ==Lähteet== ==Aiheesta muualla== *Paxton & Whitfield kotisivut Luokka:Juustot Luokka:Elintarvikekaupat Luokka:Brittiläiset yritykset
Tommi Saarela

Tommi Saarela on suomalainen musiikkiin suuntautunut kulttuuritoimittaja ja tietokirjailija. Hän on kirjoittanut teokset muun muassa Pave Maijasesta, Kassu Halosesta ja Esa Niemisestä. == Bibliografia == * * * * * == Lähteet == Luokka:Suomalaiset toimittajat Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Luettelo Tukholman läänin bussilinjoista

=== Tukholman kantakaupungin linjat (kaksinumeroiset linjat) === {| ! Linjanro !! Linja |- | 1 || Frihamnen - Stora Essingen |- |2 || Norrtull - Sofia |- |3 || Karolinska sjukhuset - Södersjukhuset |- |4 || Radiohuset - Gullmarsplan |- |6 || Karolinska institutet - Ropsten |- |50|| Odenplan - Stora Lappkärsberget |- |53|| Karolinska institutet - Henriksdalsberget |- |54|| Reimersholme - Hornsberg |- |55|| Tanto - Henriksdalsberget |- |56|| Hornsberg - Lilla Essingen |- |57|| Hjorthagen - Sofia |- |58|| Sankt Eriksplan - Norra Begravningsplatsen |- |61|| Ruddammen - Hornsberg |- |65|| Centralen - Reimersholme |- |67|| Odenplan - Blockhusudden |- |69|| Centralen - Djurgårdsbrunn |- |71|| Henriksdal - Hästhagen |- |72|| Karolinska sjukhuset - Frihamnen |- |74|| Hornsberg - Sickla udde |- |75|| Ropsten - Cityterminalen |- |76|| Ropsten - Norra Hammarbyhamnen |- |77|| Karolinska sjukhuset - Liljeholmen |- https://sl.linjetidtabeller.se/?9213_product_cat%5B0%5D=16&9213_filtered=true
Kofarnihon

Kofarnihon () on Amudarjan oikeanpuoleinen sivujoki Tadžikistanin lounaisosassa ja Uzbekistanin rajalla. Sen pituus on 387 kilometriä ja valuma- alueen laajuus 11 600 neliökilometriä. Kofarnihon saa alkunsa Hisorvuorten etelärinteiltä virtaavista Sorbo ja Sardai Mijona -joista, jotka yhtyvät Romitin taajaman luona. Se virtaa koilliseen Romitin rotkon ja leveän Hisorin laakson läpi ja kääntyy Xonaqohjoen suun jälkeen etelään. Alajuoksua reunustavat Bobotogʻin ja Oqtoğin vuoret. Ennen Amudarjan laaksoa joki jakautuu useaksi haaraksi. Sen tärkeimmät sivujoet ovat Simigandž, Varzob ja Xonaqoh. Joen keskimääräinen virtaus on 102 kuutiometriä sekunnissa. Se tuo paljon maa-ainesta Amudarjaan. Vettä käytetään maatalouden keinokasteluun. Joen varrella sijaitsee Vahdatin kaupunki. Alajuoksulla on kaislikkoa ja rantametsiä. ==Lähteet== Luokka:Tadžikistanin joet Luokka:Uzbekistanin joet
C-kaari

C-kaari on röntgensäteilyyn perustuva läpivalaisulaite, jota käytetään leikkaussalissa. Se mahdollistaa potilaaseen vähemmän kajoavat toimenpiteet. C-kaaren käyttö lisää leikkausosastolla työskentelevän henkilöstön (esimerkiksi kirurgit, leikkaussalihoitajat, anestesiahoitajat ja opiskelijat) säteilyaltistusta. C-kaarta käytetään esimerkiksi thoraxkirurgiassa, tunneloitujen katetrien laitossa, ortopedisissä sekä ERCP-toimenpiteissä. Laitteistoa käyttävät leikkaussaleissa leikkaussalisairaanhoitajat ja lääkintävahtimestarit. Heille järjestetään alan täydennyskoulutusta. Koulutuksessa käsitellään C-kaaren kuvantamismenetelmät sekä näiden laitteiden säteilyturvallinen käyttö. Koulutukseen kuuluu käytännön harjoittelua sekä koe. Koulutuksen jälkeen kurssin hyväksytysti suorittanut voi toimia lääkärin ohjauksessa C-kaaren käyttäjänä. C-kaaria valmistavat esimerkiksi alankomaalainen Philips, saksalainen Siemens ja yhdysvaltalainen GE Healtcare. == Lähteet == Luokka:Lääketieteellinen tekniikka Luokka:Sairaalatekniikka Luokka:Kirurgia
Melvin Fernström

Melvin Fernström (s. 28. helmikuuta 2006 Bålsta, Ruotsi) on ruotsalainen jääkiekkoilija, pelipaikaltaan oikea laitahyökkääjä. Fernström edustaa SHL- joukkue Örebro HK:ta. Hänellä on sopimus joukkueen kanssa kauden 2025–2026 loppuun saakka. Fernströmin kasvattajaseura on Bålsta HC. NHL-joukkue Vancouver Canucks varasi hänet kolmannella kierroksella 93. varausvuorolla vuoden 2024 NHL:n varaustilaisuudessa. Helmikuussa 2025 Canucks kauppasi Fernströmin pelaajaoikeudet, Danton Heinenin, Vincent Desharnaisin ja ehdollisen ensimmäisen kierroksen vuoron Pittsburgh Penguinsiin vaihdossa Marcus Petterssoniin ja Drew O'Connoriin.https://www.sportsnet.ca/nhl/article/canucks-acquiring-defenceman- marcus-pettersson-from-penguins/ Fernström on pelannut 41 SHL:n runkosarjan ottelua. Näissä otteluissa hän on tehnyt kolme maalia ja viisi syöttöä eli yhteensä kahdeksan tehopistettä. Fernström on pelannut kolme SHL:n ylempien pudotuspelien ottelua ilman tehopisteitä. Uran tilastot päivitetty 1. helmikuuta 2025. == Lähteet == Luokka:Ruotsalaiset jääkiekkoilijat Luokka:Örebro HK:n pelaajat Luokka:Vancouver Canucksin varaamat pelaajat Luokka:Vuonna 2006 syntyneet Luokka:Elävät henkilöt
142 (luku)

142 (sataneljäkymmentäkaksi) on luonnollinen luku, jota edeltää luku 141 ja seuraa luku 143. == Matematiikassa == * 142 on puolialkuluku ja siten myös yhdistetty luku. * 142 on vajaa luku. * 142 on palindromi kolmijärjestelmässä (120213) ja seitsenjärjestelmässä (2627). * 142. alkuluku (821) on kahden potenssi takaperin. * 142 kuuluu Erdősin—Woodsin lukuihin. * 142 on kokonaislukujen 1–37 tekijöiden määrien summa. * 142 voidaan muodostaa neljän positiivisen kuutioluvun summana: 1^3+2^3+2^3+5^3. * Luvun 142 neliössä ei ole samaa numeroa kahdesti: 142^2 = 20\ 164. * Luvun 142 neliön numeroiden summa on alkuluku: 2+0+1+6+4 = 13. * Luvun 142 kuution numeroiden summa on alkuluku: 142^3 = 2\ 863\ 288 ja 2+8+6+3+2+8+8 = 37. == Luonnontieteissä == * Cerium-142 on ceriumin puoliintumisajaltaan pisin isotooppi. * Neodyymi-142 on neodyymin vakaa ja luonnossa yleisin isotooppi. * 142 Polana on pikkuplaneetta. * HD 142 on tähti. == Muissa yhteyksissä == * Alkuperäinen seututie 142 kulki Järvenpään ja Hyvinkään välillä. * AGM-142 on ohjus. == Lähteet == Luokka:Luonnolliset luvut
Skattungbyn

Skattungbyn on taajama Orsan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 332 asukasta vuoden 2023 lopussa. Skattungbynissä on kuvattu muun muassa Ingmar Bergmanin Neidonlähde ja pornoelokuva Fäbodjäntan. ==Lähteet== ==Aiheesta muualla== Luokka:Ruotsin taajamat Luokka:Orsan kunta
Fäbodjäntan

Fäbodjäntan on ruotsalainen vuonna 1978 julkaistu pornoelokuva. Sen ohjasi yhdysvaltalainen Joseph W. Sarno ja pääosaa näytteli Leena Hiltunen. Skattungbynissä kuvatulle elokuvalle asetettiin ikärajaksi 15 vuotta. ==Juoni== Karjamajan hoitaja Monika (Leena Hiltunen) löytää vanhan torven, jonka sointi legendan mukaan saa naiset seksuaalisen kiihkon valtaan. Hän päättää puhaltaa siihen ja saa huomata tarinan pitävän paikkansa. ==Lähteet== Luokka:Ruotsalaiset eroottiset elokuvat Luokka:Vuoden 1978 ruotsalaiset elokuvat Luokka:Pornoelokuvat
Svanesund

Svanesund on taajama Orustin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 2 014 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Orustin kunta
Ellös

Ellös on taajama Orustin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 1 204 asukasta vuoden 2023 lopussa. Ellösissä sijaitsee Hallberg-Rassyn purjeveneveistämö. ==Lähteet== ==Aiheesta muualla== Luokka:Ruotsin taajamat Luokka:Orustin kunta
Varekil

Varekil on taajama Orustin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 933 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Orustin kunta
Svanvik

Svanvik on asuinalue Orustin kunnassa Länsi-Götanmaan läänissä Bohuslänin historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Varekilin kanssa. ==Lähteet== ==Aiheesta muualla== Luokka:Ruotsin entiset taajamat Luokka:Orustin kunta
Höggeröd

Höggeröd on taajama Orustin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 456 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Orustin kunta
Fredrik Böök

Martin Fredrik Christoffersson Böök (12. toukokuuta 1883 Kristianstad – 2. joulukuuta 1961 Lund) oli ruotsalainen kirjailija, kriitikko ja kirjallisuushistorioitsija. Hän väitteli tohtoriksi Lundin yliopistosta vuonna 1907 aiheenaan ruotsalainen kertomakirjallisuus ennen 1800-lukua, minkä jälkeen hänet palkattiin kirjallisuuskriitikoksi Svenska Dagbladetiin. Böök kuului niin sanottuin yhdeksänkymmentälukulaisiin (), joka oli romantiikkaa ja maaseutua korostava kirjallinen suuntaus. Vuonna 1920 hänestä tuli professori Lundin yliopistossa ja 1922 Ruotsin akatemian jäsen. Böök julkaisi kirjailijoiden elämäkertoja, esseitä ja matkakuvauksia. Hänen maineensa koki kolauksen 1930-luvulla, kun hän esitti Saksassa valtaan nousseita kansallissosialisteja ymmärtäviä näkemyksiä, joskin hän vastusti näiden antisemitismiä. Häntä alettiin arvostaa uudelleen sotien jälkeen korkeatasoisten Oscar Levertiniä, Verner von Heidenstamia, Esaias Tegnériä ja Victoria Benedictssonia käsittelevien elämäkertojen myötä. ==Teoksia== * Skald och skolmästare (1902) * Romanens och prosaberättelsens historia i Sverige intill 1809 (1907, väitöskirja) * Stridsmän och sångare (1910) * Svenska studier i litteratusvetenskap (1913) * Den romantiska tidsåldern (1918) * Erik Johan Stagnelius (1919) * Sveriges moderna litteratur (1921) * Svensk vardag (1922) * Resa till Konstantinopel (1922) * Resa i Sverige (1924) * Resa till Jerusalem (1925) * Från Europas brandplatser (1925) * Från åttiotalet (1926) * Resa kring svenska parnassen 1926 (1926) * Det rika och fattiga Sverige (1936) ==Lähteet== ==Aiheesta muualla== Luokka:Ruotsalaiset kirjallisuustieteilijät Luokka:Ruotsalaiset kirjailijat Luokka:Ruotsalaiset professorit Luokka:Lundin yliopiston professorit Luokka:Ruotsin akatemian jäsenet Luokka:Ruotsalaiset kriitikot Luokka:Kirjallisuuskriitikot Luokka:Vuonna 1883 syntyneet Luokka:Vuonna 1961 kuolleet
Kassu Halonen – Maailma on kaunis

Kassu Halonen – Maailma on kaunis on Tommi Saarelan kirjoittama, vuonna 2023 julkaistu elämäkerta säveltäjä-tuottaja Kassu Halosesta. Teos käsittelee hänen rooliaan suomalaisessa musiikissa, ja kirjassa on äänessä myös hänen lähipiirinsä. == Lähteet == Luokka:Suomalaiset elämäkerrat ja muistelmat Luokka:Kirjat musiikista Luokka:Vuoden 2023 kirjat
Lasse Kannas

Lasse Kalevi Kannas (s. 28. maaliskuuta 1951 Pieksämäki) on suomalainen liikuntatieteilijä ja terveyskasvatuksen professori emeritus. Kannas syntyi väestönsuojelupäällikkö Väinö Armas Kannaksen ja ja Lydia Sofia Erflundin perheeseen. Hän tuli ylioppilaaksi Tikkurilan yhteiskoulusta 1970 ja valmistui Jyväskylän yliopistosta liikuntatieteiden kandidaatiksi 1974 ja lisensiaatiksi 1979. Kannas väitteli siellä liikuntatieteiden tohtoriksi 1983 tutkimuksella Tupakointia koskeva terveyskasvatus peruskoulussa. Kannas oli Jyväskylän yliopistossa 1974–1985 terveyskasvatuksen lehtori ja tutkija, va. apulaisprofessori ja vs. yliassistentti useaan eri otteeseen. Suomen Akatemian tutkimusassistentti hän oli 1976 ja 1982–1983 ja nuorempi tutkija 1984–1985. Jyväskylän yliopiston terveyskasvatuksen apulaisprofessori Kannas oli 1985–1997, liikuntahygienian ja kansanterveyden vs. professori 1990 ja terveyskasvatuksen ma. professori 1996–1997 ja professori 1997–2018. Kannas oli Suomen ensimmäinen nimitetty terveyskasvatuksen professori. Hänen työnsä kohteena ovat olleet muun muassa lasten ja nuorten terveystottumukset, terveysosaaminen ja kouluviihtyvyys ja hän on tullut tunnetuksi koulun terveystiedon oppiaineen tutkijana ja kehittäjänä. Kannas oli myös Jyväskylän yliopiston liikuntatieteellisen tiedekunnan varadekaani 1988–1989 ja dekaani 1989–1990 sekä 2005–2017, samoin kuin yliopiston vararehtori 1994–1997. Hänellä on ollut useita asiantuntijatehtäviä ja hän on julkaissut sekä tutkimuksia että tietoteoksia ja toimittanut oppikirjoja. == Lähteet == Luokka:Suomalaiset liikuntatieteilijät Luokka:Suomalaiset professorit Luokka:Jyväskylän yliopiston professorit Luokka: Suomalaiset tietokirjailijat Luokka:Vuonna 1951 syntyneet Luokka:Elävät henkilöt
Stefanos Aleksandrialainen

Stefanos Aleksandrialainen oli 500–600-luvun vaihteessa elänyt bysanttilainen oppinut, alkemisti ja astrologi. Aleksandrialainen tunnetaan erityisesti Platonia ja Aristotelesta kommentoineena ajattelijana, ja häneen on liitetty myös teoksia tähtitieteestä, astrologiasta, alkemiasta ja lääketieteestä. Hän oli arvostettu oppinut Aleksandriassa ennen kuin hän siirtyi Konstantinopoliin, jossa hän työskenteli keisari Herakleiosin kanssa. Hänen ajattelussaan yhdistyivät stoalaisuus sekä eri tieteenalojen ja taiteen osa- alueet. Vaikka alkemiaan ja astrologiaan suhtauduttiin keisarien keskuudessa vaihtelevasti, hänen vaikutuksensa näihin alueisiin oli merkittävä. == Lähteet == luokka:alkemistit luokka:astrologit luokka:bysanttilaiset filosofit luokka:500-luvulla syntyneet luokka:600-luvulla kuolleet
Elisabeth Andreassen

Elisabeth Gunilla Andreassen (s. 28. maaliskuuta 1958), joka tunnetaan myös nimellä Bettan, on norjalais-ruotsalainen laulaja, joka tunnetaan parhaiten Eurovision laulukilpailun 1985 voittaneen Bobbysocks-duon jäsenenä. ==Elämä== Andreassenin ura laulajana alkoi vuonna 1979, kun muusikko ja tv-juontaja Lasse Holm huomasi hänen lahjakkuutensa. Vuonna 1980 hän liittyi Lassen Chips- yhtyeeseen. Chips osallistui Eurovision laulukilpailuun 1982 kappaleella "Dag efter dag" ("Day After Day") ja saavutti 8. sijan. pienoiskuva|Bobbysocks esiintymässä Andreassen on aktiivinen monissa musiikkigenreissä, mutta hän on enimmäkseen kuuluisa Eurovision laulukilpailusta 1985, jolloin hän ja Hanne Krogh osallistuivat Bobbysocksina kappaleella "La det swinge" ja voittivat. "Bettanilla" on ennätys eniten Euroviisuihin osallistuneena naisena yhdessä Peter, Sue & Marc-yhtyeen Suen ja Valentina Monettan kanssa. Hän on osallistunut Ruotsin ja Norjan euroviisukarsintoihin 12 kertaa, joista neljä johti hänet osallistumaan Eurovision laulukilpailuun. Hän on osallistunut kolme kertaa duetoissa (Kikki Danielssonin kanssa 1982, Hanne Kroghin kanssa 1985 ja Jan Werner Danielsenin kanssa 1994) ja vuonna 1996 hän edusti Norjaa yksin kappaleen I evighet. ==Diskografia== ===Albumit=== ===Chips=== *Having a Party (1982) * 20 bästa låtar (1997) - kokoelma albumi ===Kikki, Bettan & Lotta=== *20 år med oss - Vem é dé du vill ha (2002) *Live från Rondo (2003) ===Soolo=== *Angel of the Morning (1981) *I'm a Woman (1983) *Elisabeth Andreasson (1985) *Älskar, älskar ej (1988) *Elisabeth (1990) *Stemninger (1992) *Julestemninger (1993) *Eternity (1996) *Bettans jul (1996) *Så skimrande var aldrig havet (1997) *Kjærlighetsviser (2001) *A Couple of Days in Larsville (2004) *Short Stories (2005) *Bettan Country (2007) *Spellemann (2009) *Julenatt (2009) *Kärleken & livet (2012) *De fineste (2014) ==Lähteet== Luokka:Norjalaiset laulajat Luokka:Norjan euroviisuedustajat Luokka:Vuoden 1996 euroviisuedustajat Luokka:Vuonna 1958 syntyneet Luokka:Elävät henkilöt
Chilwajärvi

Chulwajärvi eli Shirwajärvi on järvi Afrikassa Malawin ja Mosambikin rajalla. Järvi sijaitsee Malawin puolella olevan Shiren ylängön ja Mosambikin puolelta tulevien Mulanjevuorten välisessä painaumassa. Painaumassa on muutamia kohoumia, joista on muodostunut muun muassa Chisin saari. Järvi kattaa nykyisin noin 2600 neliökilometrin alueen ja se on enimmillään noin kolme metriä syvä. Järven pinta-alasta noin puolet on erilaista suomaista aluetta. Viimeisten vuosisatojen aikana järven vedenpinta on laskenut ja järven pinta- ala on kutistunut selvästi. David Livingstone löysi järven huhtikuussa 1859; tuolloin järvi täytti koko painauman ja oli yhdeksän metriä syvempi kuin nykyisin. Järveen virtaa useita jokia, joista merkittävimmät ovat Sombani, Phalombe ja Likangala. Niiden latvaosat ovat pysyviä, mutta loppuosistaan joet kuivuvat ajoittain veden haihtumisen sekä maaperään suotautumisen myötä. Järven vedenpinnan korkeus vaihtelee kausittain noin 0,6–1 metriä ja järven vesi on suolaantumassa. Järven soisilla rannoilla kasvatetaan riisiä kuivan kauden aikaan. Järvellä myös kalastetaan kalaa myyntiin. 1990-luvun lopulla Tanskan kansainvälinen kehitysohjelma lahjoitti rahaa järven elinympäristöjen ja lajiston suojeluun sekä ympäristöystävällisempien viljelymenetelmien kehittämiseen. == Lähteet == == Aiheesta muualla == Luokka:Malawin järvet Luokka:Mosambikin järvet
Mauro Schmid

Mauro Schmid (s. 4. joulukuuta 1999 Bülach) on sveitsiläinen maantie- ja ratapyöräilijä. Nuorempana hän kilpaili myös cyclocrossissa. Hän aloitti maantiepyöräilyn ammattilaisuransa Swiss Racing Academyssa vuonna 2019, edusti Leopard Pro Cyclingia 2020, Team Qhubeka NextHash -joukkuetta 2021, Quick-Step Alpha Vinyl Team / Soudal-Quick Stepiä 2022–2023 ja on vuodesta 2024 ajanut Team Jayco-AlUlassa. Schmid voitti Montalcinoon päättyneen 11. etapin Italian ympäriajossa 2021. Hän kuului sekaviestin maailmanmestaruuden voittaneeseen Sveitsin joukkueeseen Wollongongissa 2022 ja Glasgow'ssa 2023. Hän voitti maantieajon Sveitsin-mestaruuden 2024 sekå UCI World Tour -sarjaan kuuluneen Cadel Evans Great Ocean Road Race -kilpailun 2025.. Ratapyöräilyssä Schmid saavutti nuorten sarjoissa neljä EM-mitalia. Hän voitti joukkuetakaa-ajon maailmancup-kilpailun Uuden-Seelannin Cambridgessa 2019. MM-kilpailujen linja- ajossa hän oli seitsemäs 2019 ja olympialaisten joukkuetakaa-ajossa kahdeksas 2021. Cyclocrossissa hän sijoittui parhaimmillaan alle 19-vuotiaiden MM- kilpailuissa 12:nneksi vuonna 2017. == Saavutuksia == Lähteet: Pro Cycling Stats, First Cycling, CycleBase, The-sports.org === Maantiepyöräily=== ;2019 :Maantieajon alle 23-v. Sveitsin-mestaruus ;2021 :Italian ympäriajo, 11. etapin voitto :MM-kilpailut, sekaviestissä neljäs ;2022 :Settimana Internazionale Coppi e Bartali, 1. etapin voitto :Italian ympäriajo, 19. etapilla toinen :Belgian ympäriajo, kokonaiskilpailun voitto :Grand Prix Cycliste de Montréal, kuudes :MM-kilpailut, sekaviestissä kultaa ;2023 :Tour Down Under, kokonaiskilpailussa viides :Settimana Internazionale Coppi e Bartali, kokonais- ja pistekilpailun voitto :MM-kilpailut, sekaviestissä kultaa, maantieajossa kolmastoista ;2024 :Maantieajon Sveitsin-mestaruus :Okolo Slovenska, kokomaiskilpailun voitto :Espanjan ympäriajo, 13. ja 18. etapilla toinen ;2025 :Cadel Evans Great Ocean Road Race, voitto === Ratapyöräily === ;2017 :Nuorten EM-kilpailut ::Pisteajossa ja joukkuetakaa- ajossa pronssia ;2019 :MM-kilpailut ::Linja-ajossa seitsemäs :Alle 23-v. EM- kilpailut ::Pariajossa ja joukkuetakaa-ajossa pronssia :Ratapyöräilyn maailmancup ::Cambridge, joukkuetakaa-ajossa voitto ::Brisbane, joukkuetakaa- ajossa kolmas ;2021 :Olympialaiset ::Joukkuetakaa-ajossa kahdeksas == Lähteet == Luokka:Sveitsiläiset maantiepyöräilijät Luokka:Sveitsiläiset ratapyöräilijät
Jalkapallon alle 20-vuotiaiden maailmanmestaruuskilpailut 2013

Jalkapallon alle 20-vuotiaiden maailmanmestaruuskilpailut 2013 olivat 19. alle 20-vuotiaiden maailmanmestaruuskilpailut (aikaisemmalta nimeltään nuorten maailmanmestaruuskilpailut). Kisat järjestettiin Turkissa 21. kesäkuuta – 13. heinäkuuta. Ottelut pelattiin Istanbulissa, Kayserissa, Bursassa, Trabzonissa, Gaziantepissa, Rizessa ja Antalyassa. Loppuottelun ja pronssiottelun pelipaikkana oli Türk Telekom Arena Istanbulissa. Turnaukseen osallistui 24 joukkuetta, joista Turkki pääsi turnaukseen kisaisäntänä ja muista joukkueista kuusi tuli Euroopasta, neljä Etelä-Amerikasta, neljä Pohjois- ja Keski- Amerikasta, neljä Aasiasta, neljä Afrikasta ja yksi Oseaniasta. Mestaruuden voitti Ranska, joka voitti loppuottelussa Uruguayn maalittoman ottelun päätteeksi käydyssä rangaistuspotkukilpailussa maalein 4–1. Pronssia sai Ghana, joka voitti pronssiottelussa Irakin maalein 3–0. Puolivälierissä karsiutuivat Chile, Espanja, Etelä-Korea ja Uzbekistan. Maalikuninkuuden voitti Ghanan Ebenezer Assifuah kuudella maalillaan. == Lähteet == 20-vuotiaiden 2013 Alle 20-vuotiaiden maailmanmestaruuskilpailut Alle 20-vuotiaiden maailmanmestaruuskilpailut 2013 Luokka:Istanbulin urheilutapahtumat
Riistanhoito

Riistanhoito tarkoittaa toimintaa, joka tähtää riistaeläinten kantojen säilyttämiseen ja lisäämiseen. Riistanhoidon tarkoitus on parantaa riistakantojen elinolosuhteita ja varmistaa siten esimerkiksi metsästysharrastuksen jatkuminen. Riistanhoitotyötä tekevät etenkin metsästysseurat. == Riistanhoidon käytännöt == Perinteisesti riistanhoito on suuntautunut riistaa ravintonaan käyttävien pienpetojen hävittämiseen. Vahinkoeläinten hävittäminen on edelleen yksi osa riistanhoitoa. Tämän lisäksi riistanhoitoa tehdään nykyään myös esimerkiksi riistaeläinten talviruokinnoilla ja elinympäristöjen hoidolla. Riistaeläinten elinympäristöjä voidaan esimerkiksi hoitaa siten, että ne tarjoavat eläimille riittävästi suojaa ja ravintoa. Myös valikoiva metsästys on osa riistanhoitoa. == Riistametsänhoito == Riistanhoidollisen näkökulman soveltamista metsänhoitoon voidaan kutsua riistametsänhoidoksi. Riistametsänhoidossa metsäkanalintujen tai muun riistan elinolosuhteet pyritään huomioimaan metsänkäsittelyssä. Metsään pyritään esimerkiksi jättämään suojaa eläimille ja varmistamaan eläinten riittävä ravinnonsaanti. Myös riistalajeille sopivien pesintä- ja soidinpaikkojen määrä pyritään varmistamaan. Riistapainotteisen metsäsuunnittelun lähtökohtana toimii tieto riistalajien esiintymisestä metsäalueella ja riistalle tärkeimpien erityisalueiden tunnistaminen. Metsäsuunnittelussa huomioitavia erityisalueita voivat olla esimerkiksi korpijuotit ja riekkosuot. Myös varsinaisia erikoisalueita ympäröivät maastot tulee huomioida metsäsuunnittelussa. Esimerkiksi metsot tarvitsevat puustoiset kulkuyhteydet päiväreviireiltään soidinalueille. == Lähteet == luokka:metsästys
Jalkapallon alle 20-vuotiaiden maailmanmestaruuskilpailut 2015

Jalkapallon alle 20-vuotiaiden maailmanmestaruuskilpailut 2015 olivat 20. alle 20-vuotiaiden maailmanmestaruuskilpailut (aikaisemmalta nimeltään nuorten maailmanmestaruuskilpailut). Kisat järjestettiin Uudessa-Seelannissa 30. toukokuuta – 20. kesäkuuta. Ottelut pelattiin Aucklandin Albanyssa, Wellingtonissa, New Plymouthissa, Dunedinissa, Hamiltonissa, Christchurchissä ja Whangāreissa. Loppuottelun ja pronssiottelun pelipaikkana oli North Harbour Stadium Aucklandin Albanyssa. Turnaukseen osallistui 24 joukkuetta, joista Uusi-Seelanti pääsi turnaukseen kisaisäntänä ja muista joukkueista kuusi tuli Euroopasta, neljä Etelä-Amerikasta, neljä Pohjois- ja Keski-Amerikasta, neljä Aasiasta, neljä Afrikasta ja yksi Oseaniasta. Mestaruuden voitti Serbia, joka voitti loppuottelussa Brasilian jatkoajalla maalein 2–1. Pronssia sai Mali, joka voitti pronssiottelussa Senegalin maalein 3–1. Puolivälierissä karsiutuivat Saksa, Portugali, Uzbekistan ja Yhdysvallat. Parhaat maalintekijät olivat viisi maalia tehneet Unkarin Bence Mervó ja Ukrainan Viktor Kovalenko. == Lähteet == 20-vuotiaiden 2015 Alle 20-vuotiaiden maailmanmestaruuskilpailut Alle 20-vuotiaiden maailmanmestaruuskilpailut 2015 Luokka:Aucklandin urheilu Luokka:Wellingtonin urheilu
Jalkapallon alle 20-vuotiaiden maailmanmestaruuskilpailut 2017

Jalkapallon alle 20-vuotiaiden maailmanmestaruuskilpailut 2017 olivat 21. alle 20-vuotiaiden maailmanmestaruuskilpailut (aikaisemmalta nimeltään nuorten maailmanmestaruuskilpailut). Kisat järjestettiin Etelä-Koreassa 20. toukokuuta – 11. kesäkuuta. Ottelut pelattiin Suwonissa, Jeonjussa, Daejeonissa, Seogwipossa, Cheonanissa ja Incheonissa. Loppuottelun ja pronssiottelun pelipaikkana oli Suwon World Cup Stadium Suwonissa. Turnaukseen osallistui 24 joukkuetta, joista Etelä-Korea pääsi turnaukseen kisaisäntänä ja muista joukkueista viisi tuli Euroopasta, neljä Etelä-Amerikasta, neljä Pohjois- ja Keski-Amerikasta, neljä Aasiasta, neljä Afrikasta ja kaksi Oseaniasta. Mestaruuden voitti Englanti, joka voitti loppuottelussa Venezuelan maalein 1–0. Pronssia sai Italia, joka voitti pronssiottelussa Uruguayn maalittoman ottelun päätteeksi käydyssä rangaistuspotkukilpailussa maalein 4–1. Puolivälierissä karsiutuivat Meksiko, Portugali, Sambia ja Yhdysvallat. Paras maalintekijä oli viisi maalia tehnyt Italian Riccardo Orsolini. == Lähteet == 20-vuotiaiden 2017 Alle 20-vuotiaiden maailmanmestaruuskilpailut Alle 20-vuotiaiden maailmanmestaruuskilpailut 2017 Luokka:Incheonin urheilu